
ŠAKIŲ RAJONO SAVIVALDYBĖS  TARYBA

SPRENDIMAS

DĖL RAJONO SAVIVALDYBĖS TARYBOS 2006 M. BALANDŽIO 27 D. SPRENDIMO NR. T-137 PAKEITIMO

2010 m. birželio 30 d. Nr. T-198
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr.113-4290) 18 str. 1 d., rajono savivaldybės tarybos 2005 m. gruodžio 22 d. sprendimu Nr.T-359 patvirtinto Savivaldybei nuosavybės teise priklausančio turto perdavimo panaudos pagrindais laikinai neatlygintinai valdyti ir naudotis tvarkos aprašo 4.2 p. ir atsižvelgdama į Kriūkų bendruomenės centro 2010 m. gegužės 31 d. prašymą Nr. 14, nusprendžia:

1. Pakeisti rajono savivaldybės tarybos 2006 m. balandžio 27 d. sprendimą Nr. T-137 „Dėl negyvenamosios patalpos, esančios Kriūkų sen., Joginiškių k., Mokyklos g. 1, perdavimo laikinai neatlygintinai valdyti ir naudotis“:


1.1. 1 punkte vietoj žodžio „penkeriems“ įrašant žodį „dvidešimčiai“;


1.2. 1 punkte vietoj numerio „Nr.7802“ įrašant numerį „Nr.84/4227“; 


1.3. 1 punkte po žodžių „pastatas pažymėtas šifru 1B2/p“ įrašant žodžius „unikalus pastato Nr.8497-5013-2012“;


1.4. 1 punktą išdėstant taip:


„1. Perduoti asociacijai Kriūkų bendruomenės centrui laikinai neatlygintinai valdyti ir naudotis pagal panaudos sutartį dvidešimčiai metų rajono savivaldybei nuosavybės teise priklausančią ir šiuo metu rajono savivaldybės administracijos patikėjimo teise valdomą 51,74 kv. m ploto negyvenamąją patalpą, esančią Kriūkų seniūnijoje, Joginiškių kaime, Mokyklos g. 1 (Nekilnojamojo daikto kadastro duomenų byloje Nr. 84/4227 pastatas pažymėtas šifru 1B2/p, unikalus pastato Nr.8497-5013-2012, patalpos indeksas - 2-3, leidžiant naudotis 6,34 kv. m bendro naudojimo patalpos, kurios indeksas – 2-4), asociacijos Kriūkų bendruomenės centro įstatuose šiuo metu numatytoms funkcijoms vykdyti”.

2. Įgalioti rajono savivaldybės administracijos direktorių sudaryti ir pasirašyti susitarimą dėl rajono savivaldybės turto panaudos sutarties Nr. 1D-10, sudarytos 2006 m. gegužės 19 d., pakeitimo.

